За потребите на проектот “Развој на микро-претпријатија на жени во прекуграничната област” кој се реализира во рамките на „Програмата за прекугранична соработка на Република Северна Македонија – Република Албанија за 2014 и 2015”, а врз основа на Договорот за грант, Центарот за управување со промени - ЦУП испраќа:

**ПОКАНА ЗА ДОСТАВУВАЊЕ ПОНУДИ 03/2019**

**за набавка на услуги за:** **Изработка на on-line продавница за промоција и продажба на производи од жените кориснички на програмата.**

1. Центарот за управување со промени - ЦУП во рамките на проектот „Развој на микро-претпријатија на жени во прекуграничната област” кој се реализира во рамки на „Програмата за прекугранична соработка на Република Северна Македонија – Република Албанија за 2014 и 2015”, има потреба од набавка на услуги за изработка на on-line продавница за продажба на производи, која вклучува целосна подготовка на веб апликацијата, фотографирање и собирање на податоци за производи и содржини, како и промоција на on-line продавницата во пошироката јавност**.**
2. Опис на услугата

Услугата предвидена со набавката е неделива.

На повикот можат да се пријават компании или здруженија на граѓани, но не и физички лица. Подетален опис на услугите во проектната задача се наоѓа во документот Техничка спецификација кој е дел од овој повик.

1. Фази на спроведување (прелиминарна временска рамка)

Набавката е потребно да се реализира во неколку фази согласно со другите активности на проектот. Фазите на реализација ќе се дефинираат по склучување на договорот со избраниот добавувач. *ЦУП го задржува правото на измена на временската рамка за испорака на нарачаната услуга од страна на добавувачот во зависност од претходно реализираните активности кои се во рамките на овој проект.*

4. За реализација на оваа проектна задача, ЦУП во согласност со одредбите од договорот за проектот, ќе спроведе повик за доставување на понуди.

Проценетата вредност на набавката изнесува 24.000,00 евра во денарска противвредност. Истата вклучува (1) изработка на веб-апликација, администрирање и тековно одржување на on-line продавницата, (2) теренски дел на собирање на податоци и сликање на производите и полнење на содржини, како и (3) промоција на on-line продавницата во пошироката јавност.

За таа цел, ве молиме да ни доставите Ваша понуда за горе наведената покана. Истата треба да содржи квалитативна и финансиска понуда:

1) Квалитативната понуда треба да се состои од:

* Портфолио на компанијата/здружението во делот на инфомациска и комуникациска технологија, медиуми, е-медиуми и/или електронска продажба и маркетинг
* Листа со референци со краток опис на слични задачи во претходните 3 години и вредност на договорот, која може да вклучи изработка на програми и апликации за теле-комуникациски средства, но исто така и продукции, видеа, изработка на промотивни кампањи и сл.
* Предлог дизајн/идејно решение за on-line продавницата и издвоени/наведени карактеристики и функционалности
* План за промоција на on-line продавницата
* Примероци на претходно изготвени промо и фото материјали и/или друг вид материјал наменет за елетронски медиуми, реклами, социјални мрежи итн.

2) Финансиска понуда:

* Финансиска понуда е предвидено да се изготви според определен формат, кој е дел од Техничката спецификација. Финансиската понуда треба да биде издвоена во посебен плик.

5. Изборот на добавувачот ќе се изврши по пат на евалуација на квалитативната и на финансиската понуда (максимум 60 бодови за квалитативната понуда и 40 бодови за финансиската понуда). Во процесот на евалуација ќе се примени двостепена процедура, односно првенствено ќе се врши оценка на квалитетот, а потоа на цената на доставените понуди. Финансиските понуди ќе бидат отворени, само за оние понудувачи кои ќе освојат минимум 31 бод, од предвидениот максимум 60 бодови за квалитет.

6. Услови и начин на плаќање

Плаќање: 20% по потпишување на договорот, 40% по изработка на on-line продавницата и 40% во рок од 30 дена по целосно завршување на предвидените активности согласно Договорот и вградување на сите коментари и сугестии од страна на нарачателот.

7. Начин на доставување на понудите

Понудите се доставуваат во писмена форма. Во понудата потребно е финансиската понуда да биде издвоена во посебен плик и да биде означена. Понудата се доставува во еден затворен плик, во кој ќе биде содржана издвоената финансиска понуда на кој во долниот лев агол треба да стои ознаката „НЕ ОТВОРАЈ“ и бројот на повикот 03/2019 на кој се однесува понудата. Во средината на пликот треба да биде назначен називот на проектот: „Развој на микро-претпријатија на жени во прекуграничната област”, Центар за управување со промени, ул. Рајко Жинзифов 44/1, Скопје. Пликот не смее да содржи никаква ознака со која би можел да се идентификува испраќачот – понудувачот. Доставувањето на понудите се врши по пошта или во канцелариите на ЦУП.

8. Рок на доставување на понудите

Краен рок на доставување на понудите е до **01.11.2019 година до 16:00 часот.**

Понудите што ќе пристигнат по наведениот рок, како и оние кои не се изработени според пропозициите на повикот, нема да бидат земени предвид. Секој понудувач може да учествува само со една понуда.

Сите дополнителни појаснувања може да се добијат написмено, на е-маил адреса на ЦУП, info@cup.org.mk и cc gordana.veljanovska@cup.org.mk, најдоцна до 28.10.2019 година. Појаснувањата во врска со поставените прашања ќе бидат објавени најдоцна до 30.10.2019 на веб страната на Центарот за управување со промени – ЦУП ([www.cup.org.mk](http://www.cup.org.mk)).

Рок на важност на понудата: најмалку 60 дена. Рокот на важност на понудата треба да биде наведен во истата.